اوستوایی گینه

استوایی گینه اتا کشور نوم هسته که آفریقایِ غربی وَر و بیافرا خلیج پَلی، کامرون و گابون وسط قرار دارنه. این کشور گتی اَندا ۲۸٬۰۵۱ کیلومتر مربع هسته و ونه نیشتگا نوم مالابو هسته. این کشور سابق ایسپانیا کولونی دله دیّه و میون ۱۷۷۸ تا ۱۲ اکتبر ۱۹۶۸ این کشور مستعمره بی‌یه و ونه رسمی زوون هنتا ایسپانیولی هسته. اوستوایی گینه اواسط دهه ۱۹۹۰ آفریقایِ گتِ تولیدکَرونِ نفت جه بی‌یه. این کشور که تنها ۶۲۲ هزار نفر (برآورد ۲۰۱۲) جمعیت دانّه و با حیساب دله‌یی ناخالص تولید ِمیزون، آفریقایِ بتترین کشور هسته ولی طبقاتی اختلاف خله این کشور دله زیاد هسته. ات‌جور که ۲۰ درصد وچونی که دنیا انّه، تا ۵ سالگی میرنه و نصف مملکت ئو ندارنه که بخارِن. این کشورِ حاکمون ره خله نقد کانّه که دیکتاتوری بساتنه. تئودور اوبیانگ رئیس‌جمهوری هسته که سال ۱۹۷۹ تاسا حکومت دارنه و روزنومه‌ئون و منتقدون جه خله جَری هسته. این کشور آدمون قاچاق ِمبدأ هسته و خله آدمون ره اونجه جه گیرنه، وَرنه، روشنّه. مردمون ۸۳ ٪ مردم اتا قبیله، فانگ ِنومی جه، هستنه و ۱۰ ٪ ره بوبیان گانّه. ۸۵ درصد مردم کاتولیک، ۷ درصد پروتستان، ۲ درصد مسلمون و پنج درصد بقیه آنیمیست، بهائیت و دیگر ادیان جه هستنه. تقسیمات اوستوایی گینه ۷تا استان دارنه: آنوبون (Annobon) بیوکو نورته (Bioko-Norte) بیونیققیییور (Bioko-Sur) سنترو سور (Centro-Sur) کی انتم (Kie-Ntem) لیتورال (Litoral) وله انزاس (Wele-Nzas) منابع http://en.wikipedia.org/wiki/Equatorial_Guinea